13

3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

ในปี 2549 บริษัทฯมีเบี้ยประกันภัยรับรวม 3,544.79 ล้านบาท คิดเป็นอัตราเติบโตเพิ่มขึ้นร้อยละ
4.13 เมื่อเทียบกับปี 2548 โดยสามารถแบ่งการประกันภัยออกเป็น 4 ประเภทด้วยกัน คือ

- การรับประกันภัยรถยนต์

เบี้ยประกันภัยรถยนต์ คิดเป็นสัดส่วนประมาณร้อยละ 82.50 ของเบี้ยประกันภัยรับรวมบริษัทฯ
เน้นการรับประกันรถนั่งและรถบรรทุกส่วนบุคคลเป็นหลัก ทั้งนี้ บริษัทฯ
ได้มีการจัดทำข้อมูลสถิติการประกันภัยรถยนต์แยกตามประเภทรถ ลักษณะการใช้รถ
เพื่อใช้ประกอบในการปรับปรุงเปลี่ยนแปลงโครงสร้างการรับประกัน
ในกรณีที่ความเสี่ยงในแต่ละประเภทได้เปลี่ยนไป

  - การรับประกันภัยอัคคีภัย

เบี้ยประกันภัยอัคคีภัย คิดเป็นสัดส่วนประมาณร้อยละ 3.17 ของเบี้ยประกันภัยรับรวม
ประเภทของภัยที่บริษัทฯ รับประกันได้แก่ บ้านอยู่อาศัย ร้านค้า อาคารพาณิชย์
และโรงงานอุตสาหกรรมต่าง ๆ โดยให้ความคุ้มครองต่อตัวอาคาร เฟอร์นิเจอร์ เครื่องจักร
และสต๊อกสินค้า ซึ่งได้รับความสูญเสียหรือเสียหายอันเนื่องมาจากไฟไหม้ ฟ้าผ่า
ภัยระเบิดจากแก๊สที่ใช้ทำแสงสว่างหรือประโยชน์เพื่อการอยู่อาศัย นอกจากนี้กรมธรรม์อัคคีภัย
ยังสามารถขยายความคุ้มครองถึงภัยพิเศษต่าง ๆ เช่น ภัยลมพายุ ภัยน้ำท่วม ภัยจากยวดยานพาหนะ
ภัยแผ่นดินไหว ภัยอากาศยาน ภัยจลาจลและนัดหยุดงาน
ภัยเนื่องจากการกระทำอันป่าเถื่อนและมีเจตนาร้าย เป็นต้น
โดยผู้เอาประกันเสียเบี้ยประกันเพิ่มเติมเพียงเล็กน้อย
สำหรับธุรกิจเชิงพาณิชย์และโรงงานอุตสาหกรรม
ผู้เอาประกันสามารถเลือกซื้อกรมธรรม์ประกันความเสี่ยงภัยทรัพย์สิน (INDUSTRIAL ALL RISK)
ซึ่งให้ความคุ้มครองกว้างกว่ากรมธรรม์อัคคีภัย เช่น อัคคีภัย โจรกรรม ความเสียหายต่อกระจก
ความเสียหายจากเครื่องพรมน้ำดับเพลิงรั่ว เป็นต้น
โดยผู้เอาประกันจะต้องเสียเบี้ยประกันสูงกว่ากรมธรรม์อัคคีภัย
และจะต้องมีการกำหนดเงื่อนไขความเสียหายส่วนแรกที่ผู้เอาประกันต้องรับผิดชอบเอง

  - การรับประกันภัยเบ็ดเตล็ด

เบี้ยประกันภัยเบ็ดเตล็ด คิดเป็นสัดส่วนประมาณร้อยละ 14.05 ของเบี้ยประกันภัยรับรวม
ซึ่งประกอบด้วยการประกันสุขภาพ การประกันภัยอุบัติเหตุส่วนบุคคล การประกันภัยอิสรภาพ
การประกันภัยอุบัติเหตุและสุขภาพหมู่ การประกันภัยการเดินทาง
และการประกันภัยเสี่ยงภัยทุกชนิดที่รับประกันอยู่ในปัจจุบัน ส่วนสินค้าที่ลูกค้าสามารถซื้อทดแทนได้ คือ
ประกันอุบัติเหตุเดินทาง ในกรณีเดินทางโดยรถยนต์สามารถทดแทนโดยกรมธรรม์ ผู้ประสบภัยจากรถ
(กฎหมายบังคับ) และในกรณีเดินทางโดยทางเรือสามารถทดแทน
โดยกรมธรรม์การประกันภัยสำหรับผู้โดยสารเรือโดยสารรับจ้าง (กฎหมายบังคับ)

14

- การรับประกันภัยทางทะเลและขนส่ง

เบี้ยประกันภัยทางทะเลและขนส่ง คิดเป็นสัดส่วนประมาณร้อยละ 0.27
ของเบี้ยประกันภัยรับรวมซึ่งแบ่งการขนส่งออกเป็น การขนส่งทางเรือ, ทางอากาศ, ทางบก
โดยการให้ความคุ้มครองความเสียหายของสินค้าในระหว่างการขนส่ง
ซึ่งอาจเกิดจากอุบัติเหตุที่คาดไม่ถึง เช่น เรือล่ม, เรือเกยตื้น, เรือไฟไหม้, เรือระเบิด,
เครื่องบินตก, การแตกหักเสีย, การโจรกรรม ฯลฯ ความเปลี่ยนแปลง : เบี้ยประกันภัยที่ลดลง
เนื่องจากลูกค้าของบริษัทฯ บางรายลดปริมาณการนำเข้า อีกทั้งบริษัทฯ
ยังไม่มีบริษัทย่อยหรือบริษัทในเครือ, ธนาคาร ในการสนับสนุน
อีกทั้งภาวะการแข่งขันในการตัดราคาอย่างรุนแรง

2.  การตลาดและภาวะการแข่งขัน

1)  นโยบายการตลาด

นโยบายการตลาดจะเน้นการเจริญเติบโตอย่างมีคุณภาพ กำหนดราคาในระดับที่พอดีเพื่อให้บริษัทฯ
สามารถจำหน่ายได้ และขณะเดียวกันสามารถพัฒนาคุณภาพบริการได้ นอกจากนี้บริษัทฯ
ยังเน้นการเข้าถึงกลุ่มลูกค้าต่างๆ
โดยการออกกรมธรรม์ที่ตรงกับพฤติกรรมและความต้องการของผู้บริโภคเฉพาะกลุ่ม
ในส่วนของช่องทางจำหน่ายนั้น บริษัทฯ
ยังคงมีนโยบายเพิ่มจำนวนตัวแทนจำหน่ายและขยายเครือข่ายสาขาให้มากขึ้นอย่างต่อเนื่องเพื่อรองรับการเติบโตและบริการลูกค้าให้ได้รับความสะดวกยิ่งขึ้น

กลยุทธ์ในการแข่งขัน

จากที่บริษัทฯ
ได้ชูความรวดเร็วในการไปถึงที่เกิดเหตุและการซ่อมภายในมาตรฐานเวลาที่กำหนดเป็นจุดขายและสร้างความแตกต่างเป็นเจ้าแรก
จนเป็นมาตรฐานใหม่ที่บริษัทประกันภัยต่างๆ เริ่มยึดถือเป็นเป้าหมายปฏิบัติแล้วนั้น
แต่เนื่องจากสื่อที่บริษัทฯ ใช้ประชาสัมพันธ์ที่ผ่านมาเป็นเพียงการขึ้นบิลบอร์ด
และโฆษณาทางวิทยุเป็นส่วนใหญ่ สื่ออื่นๆถูกใช้อย่างค่อนข้างจำกัด
การรับรู้ของประชาชนจึงยังไม่ทั่วถึง

ท่ามกลางการแข่งขันที่เชี่ยวกรากของธุรกิจประกันวินาศภัยที่มีจำนวนบริษัทมากถึง 74 บริษัทนั้น
หากไม่มีการกำหนดจุดยืน คุณค่าหรือคุณประโยชน์ของตราสินค้า (Brand)
ให้ชัดเจนและสื่อสารทางโทรทัศน์แล้ว
คงเป็นเรื่องยากที่ลูกค้าจะสามารถแยกแยะตราสินค้าของแต่ละบริษัทได้อย่างชัดเจนและรวดเร็ว
ในปี 2549 บริษัทฯ จึงได้เริ่มแพร่ภาพยนตร์โฆษณาทางโทรทัศน์เป็นครั้งแรก
โดยภาพยนตร์โฆษณาชุดแรกนี้ บริษัทฯ
มุ่งเน้นที่จะสื่อให้ประชาชนรับทราบถึงคุณค่าหรือคุณประโยชน์ของ Brand คือ “มาเร็ว เคลมเร็ว
ซ่อมเร็ว” ให้เป็นที่ติดปากผู้คนโดยทั่วไปทั้งในกรุงเทพมหานครและในส่วนภูมิภาค ซึ่ง

15

นับได้ว่าบริษัทฯ
ประสบความสำเร็จเป็นที่น่าพอใจในการสร้างภาพลักษณ์ผ่านวิธีการนำเสนอคุณค่าที่เป็นเอกลักษณ์โดดเด่นอย่างที่ไม่เคยมีบริษัทประกันวินาศภัยใดทำมาก่อน

บริษัทฯ ยังคงมีนโยบายในการสร้าง Brand
ให้มีความแข็งแรงยิ่งขึ้นทั้งด้วยวิธีการโฆษณาประชาสัมพันธ์
พัฒนาการผลิตภัณฑ์และบริการของบริษัทฯให้เป็นที่ประทับใจของลูกค้า

มากขึ้นอย่างต่อเนื่อง ส่วนของโครงการ Speed Guarantee 1 และ 2
ซึ่งเป็นการชดเชยลูกค้ากรณีบริษัทฯ ไม่สามารถให้บริการได้ตามมาตรฐานเวลาที่กำหนดไว้นั้น
บริษัทฯ ยังคงดำเนินอย่างต่อเนื่องต่อไป
เพื่อเป็นการให้ความมั่นใจลูกค้าต่อความรวดเร็วในการบริการของบริษัทฯ

ลักษณะลูกค้า

โดยส่วนใหญ่จะเป็นลูกค้ารายบุคคลกลุ่มระดับกลางล่างขึ้นไป สัดส่วนลูกค้าในกรุงเทพเท่ากับร้อยละ
70 ในขณะที่ภูมิภาคเท่ากับร้อยละ 30 โดยมีการกระจายไปทั่วทุกภาค ประเภทรถที่ทำประกันร้อยละ
80 เป็นรถยนต์นั่งส่วนบุคคลและร้อยละ 20 เป็นรถพาณิชย์

2)  ช่องทางการจำหน่าย

  บริษัทฯ มีช่องทางการจำหน่ายหลายช่องทาง ทั้งนี้เพื่อลดความเสี่ยงในการต้องอาศัยยอด

เบี้ยประกันจากตัวแทน หรือนิติบุคคลใดบุคคลหนึ่ง โดยวิธีการขยายสาขา
และเพิ่มการประชาสัมพันธ์มากขึ้น ปัจจุบันการประกันภัยรถยนต์ของบริษัทฯ
มีอัตราพึ่งพิงตัวแทนหรือนิติบุคคลรายใหญ่อยู่ในระดับที่น่าพอใจ โดยยอดเบี้ยประกันสูงสุดของตัวแทน
10 อันดับแรก เทียบกับมูลค่าเบี้ยประกันภัยรวมเฉลี่ยทั้งปี 2549 อยู่ที่อัตราร้อยละ
22.08โดยรายที่สูงสุด บริษัทฯมีอัตราพึ่งพิงเบี้ยประกันอยู่ที่ร้อยละ 4.03 เท่านั้น

ช่องทางการจำหน่ายของบริษัทฯ สามารถแยกตามผลิตภัณฑ์ได้ดังนี้

- การประกันภัยรถยนต์ทั้งภาคสมัครใจและภาคบังคับมีการจำหน่ายผ่านตัวแทนร้อยละ 55.77
โดยตัวแทนกรุงเทพฯมีสัดส่วนร้อยละ 20.43 และตัวแทนภูมิภาคมีสัดส่วนร้อยละ 35.34
สำหรับการจำหน่ายผ่านสถาบันการเงินมีสัดส่วนร้อยละ 29.94
ส่วนที่เหลือเป็นการจำหน่ายตรงและผ่านโบรกเกอร์

- การประกันอัคคีภัย
อาศัยตัวแทนและสถาบันการเงินเป็นช่องทางการจำหน่ายหลักเช่นกันโดยการจำหน่ายผ่านตัวแทนมีสัดส่วนร้อยละ
52.8 และสถาบันทางการเงินร้อยละ 40.5

- การประกันภัยเบ็ดเตล็ด อาศัยสถาบันการเงินเป็นช่องทางการจำหน่ายหลักถึงร้อยละ 82

16

นอกจากการขายผ่านช่องทางจำหน่ายเดิม เช่น สถาบันการเงินและตัวแทนจำหน่ายแล้ว
ปัจจุบันลูกค้าเริ่มให้การยอมรับมากขึ้นกับการซื้อประกันทางโทรศัพท์
โดยเฉพาะกับผลิตภัณฑ์กรมธรรม์ที่เข้าใจได้ง่ายไม่ซับซ้อน เช่น
ประกันภัยรถยนต์และประกันภัยอุบัติเหตุส่วนบุคคล ภายหลังจากที่บริษัทฯ
ได้มีการทดลองทำตลาดในช่องทางนี้ (Telemarketing) ตั้งแต่กลางปี 2549 เป็นต้นมานั้น
ปรากฏว่าได้ผลตอบรับเป็นที่น่าพอใจ ในปี 2550นี้ บริษัทฯ จึงมีโครงการที่จะพัฒนาระบบ
Telemarketing ให้มีประสิทธิภาพมากขึ้น ซึ่งมีความจำเป็นจะต้องพัฒนาระบบ
Softwareให้แล้วเสร็จภายในปี 2550

ภาวะการแข่งขันภายในอุตสาหกรรม

ปัจจุบันในธุรกิจประกันวินาศภัย มีบริษัทประกันวินาศภัยจำนวนมากถึง 74 บริษัท
ในขณะที่ส่วนแบ่งการตลาดของบริษัทประกันวินาศภัยค่อนข้างกระจุกตัว กล่าวคือ
บริษัทประกันวินาศภัยที่มีเบี้ยประกันภัยรับสูงสุด 10 อันดับแรกมีส่วนแบ่งตลาดถึงร้อยละ 50.51
และบริษัทที่มีเบี้ยประกันภัยสูงสุดอันดับแรกมีส่วนแบ่งการตลาดร้อยละ 14.34 สำหรับบริษัท
สินมั่นคงประกันภัย จำกัด (มหาชน) มีส่วนแบ่งการตลาดอันดับ 5 อยู่ที่ร้อยละ 3.73
แต่หากพิจารณาส่วนแบ่งการตลาดเฉพาะรถยนต์ จะมีส่วนแบ่งการตลาดอันดับ 3 อยู่ที่ร้อยละ 5.27

ภาวการณ์แข่งขันจัดได้ว่าอยู่ในระดับที่รุนแรงมากเนื่องจากมีบริษัทประกันวินาศภัยที่ไม่

เคยหรือรับประกันรถยนต์น้อยเริ่มหันมาแข่งขันรับประกันรถยนต์กันมากขึ้น
สาเหตุส่วนหนึ่งเนื่องด้วยการทำตลาดรถยนต์สามารถช่วยให้ธุรกิจขยายตัวได้เร็ว
นอกจากนี้ในปีที่ผ่านมาบางบริษัทฯ
ในกลุ่มดังกล่าวได้แนะนำกรมธรรม์ประกันรถยนต์ใหม่ๆออกสู่ตลาดเพื่อแย่งชิงตลาดเฉพาะกลุ่ม
อาทิเช่น กรมธรรม์ประเภท 3 ใหม่
โดยขยายความคุ้มครองพิเศษไปถึงการชนของตัวรถผู้เอาประกันด้วย เป็นต้น

ในส่วนของช่องทางการจำหน่ายนั้น
ก็ได้มีการพัฒนาการจากเดิมที่พึ่งการตลาดผ่านสถาบันการเงินและตัวแทนจำหน่ายโดยส่วนใหญ่
มาเป็นอาศัยช่องทางตลาดใหม่ๆ เช่น การขายผ่านธนาคาร (Bancassurance)
การขายผ่านทางโทรศัพท์ (Telemarketing) และการขายผ่าน Internet เป็นต้น
โดยกรมธรรม์ที่จำหน่ายมีทั้งกรมธรรม์ประกันรถยนต์และกรมธรรม์ประกันอุบัติเหตุส่วนบุคคล
บริษัทประกันภัยที่อยู่ในเครือสถาบันการเงิน เช่น ธนาคาร ถึงแม้จะมีข้อได้เปรียบทางด้านเครือข่าย
สาขาและฐานข้อมูลลูกค้า
ตลอดจนมีโอกาสในการขายตรงถึงลูกค้าได้มากกว่าบริษัทประกันที่ไม่ได้อยู่ในเครือธนาคาร
แต่หากพิจารณาในด้านความสามารถในการจัดการสินไหมและการรองรับการให้บริการลูกค้าแล้ว
กลุ่มบริษัทประกันภัยที่ไม่อยู่ในเครือธนาคารก็จะมีข้อได้เปรียบในแง่ความชำนาญการและประสบการณ์
รวมทั้งมีเครือข่ายตัวแทนและอู่ซ่อมรถที่กว้างขวางกว่า

17

  3.3 การจัดหาผลิตภัณฑ์หรือบริการ

  (ก) แหล่งที่มาของเงินทุน

นโยบายการจัดหาเงินทุน

ในการดำเนินงานของบริษัทฯ มีแหล่งที่มาของเงินทุนดังนี้

  1. เงินกองทุน ประกอบด้วย

1.  ทุนจดทะเบียน หมายถึง ทุนที่จดทะเบียนและเรียกชำระแล้ว รวมทั้งส่วนเกินมูลค่าหุ้นด้วย

2.  ทุนสำรองตามกฎหมาย เป็นเงินสำรองที่กันไว้จากกำไรสุทธิก่อนจ่ายเงินปันผล

3.  กำไรสุทธิคงเหลือจากการจัดสรรแล้ว ของรอบระยะเวลาบัญชีปัจจุบัน

  2. กระแสเงินสดรับจากการดำเนินงาน ซึ่งเป็นแหล่งเงินทุนที่สำคัญของบริษัทฯ ได้มาจาก
  การเก็บเงินค่าเบี้ยประกันภัย และค่าเบี้ยประกันภัยต่อ จากผู้เอาประกัน ตัวแทน นายหน้า

  3. เงินรับจากกิจกรรมลงทุน บริษัทฯ
  จะนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่กรมการประกันภัยกำหนด
  ทำให้ได้รับผลตอบแทนในรูปของดอกเบี้ยรับ และ เงินปันผล รวมทั้งกำไร(ขาดทุน)
  จากการขายหลักทรัพย์

  4. เงินกู้ยืมจากสถาบันการเงิน บริษัทฯได้ทำสัญญาเบิกเงินเกินบัญชีไว้กับธนาคารพาณิชย์
  เพื่อไว้ใช้เป็นแหล่งเงินทุนกรณีฉุกเฉิน เช่น การจ่ายค่าสินไหมรายใหญ่ๆ ณ 31 ธันวาคม 2549
  บริษัทฯ ไม่มียอดเงินกู้ยืมจากสถาบันการเงิน

(2) การให้กู้ยืม

  นโยบายการให้กู้ยืม

บริษัทฯ กำหนดนโยบายการให้กู้ยืมตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย

  ปัจจุบันบริษัทฯ ยังไม่มีนโยบายที่จะขยายสินเชื่อไปให้แก่บุคคลภายนอก แต่จะให้สินเชื่อ

แก่พนักงานบริษัทฯที่กู้เงินเพื่อเป็นสวัสดิการเท่านั้น ซึ่งถ้าเป็นการกู้ยืมเพื่อซื้อที่อยู่อาศัย
บริษัทฯก็จะให้พนักงานนำอสังหาริมทรัพย์นั้น มาจำนองเพื่อเป็นหลักประกันด้วย

สำหรับการประเมินราคาอสังหาริมทรัพย์ที่จะนำมาจำนองเป็นประกันนั้น
บริษัทฯจะต้องปฏิบัติตามเงื่อนไขของกรมการประกันภัย คือใช้ราคาประเมินของกรมที่ดิน หรือ
ราคาประเมินของนิติบุคคลที่นายทะเบียนให้ความเห็นชอบให้เป็นผู้ประเมินราคาอสังหาริมทรัพย์ หรือ
ราคาที่ได้รับความเห็นชอบเป็นหนังสือจากกรมการประกันภัย

-   การบริหารความเสี่ยงจากการให้กู้ยืม

บริษัทฯจะพิจารณาการให้กู้ยืม โดยปฏิบัติตามเงื่อนไขที่กำหนดในประกาศกระทรวงพาณิชย์
เรื่องการลงทุนประกอบธุรกิจอื่นของบริษัทประกันวินาศภัย อย่างเคร่งครัด ตลอดจนมีการ

18

วิเคราะห์สินเชื่อตามหลักวิชาการที่ดี
มีการกำหนดเงื่อนไขการผ่อนชำระที่สอดคล้องกับกระแสเงินที่ผู้กู้จะสามารถชำระหนี้ได้
รวมทั้งกำหนดดอกเบี้ยในอัตราที่เหมาะสมกับความเสี่ยง

(3) เงินลงทุน

ตามพระราชบัญญัติประกันวินาศภัย พ.ศ.2535 บริษัทฯสามารถประกอบธุรกิจการลงทุนได้
ภายใต้ประกาศกระทรวงพาณิชย์เรื่อง
การลงทุนประกอบธุรกิจอื่นของบริษัทประกันวินาศภัยโดยบริษัทฯ
ได้จัดตั้งคณะกรรมการพิจารณาด้านการลงทุน
ซึ่งเป็นผู้กำหนดนโยบายและสัดส่วนของการลงทุนแต่ละประเภท ให้สอดคล้องกับ
ประกาศกระทรวงพาณิชย์ฉบับดังกล่าวข้างต้น ในปี 2549
บริษัทฯได้มีการลงทุนโดยมีสัดส่วนการลงทุนในหลักทรัพย์แต่ละประเภทดังนี้

จำนวนเงิน (ล้านบาท) อัตราร้อยละ

(ตามราคาทุน)

1.  เงินฝากธนาคาร 416.4 11.2

2.  ซื้อพันธบัตรรัฐบาล / รัฐวิสาหกิจ และ ตั๋วเงินคลัง 920.8 24.7

3.  ซื้อตั๋วเงิน 90.0 2.4

4.  ซื้อหุ้นทุน 1,042.2 28.0

5.  ซื้อหุ้นกู้ 625.8 16.8

6.  ซื้อหลักทรัพย์อื่น ๆ เช่น หน่วยลงทุน 616.5 16.6

7.  เงินให้กู้ยืม 11.2 0.3

  รวมเงินลงทุนในหลักทรัพย์ 3,722.9 100.0

(4) สัดส่วนการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหาร หรือ ผู้ถือหุ้นรายใหญ่

  ---ไม่มี---

(5) สภาพคล่อง

  นโยบายในการบริหารสภาพคล่อง

บริษัทฯ มีนโยบายในการบริหารสภาพคล่องให้เพียงพอและเหมาะสม
โดยการเร่งรัดการจัดเก็บเบี้ยค้างรับให้รวดเร็ว
เพื่อเตรียมสภาพคล่องสำหรับการจ่ายค่าสินไหมทดแทนและค่าใช้จ่ายในการดำเนินงาน
และมีการจัดทำประมาณการกระแสเงินสด รับ - จ่าย ในแต่ละสัปดาห์
เพื่อให้การบริหารเงินเป็นไปอย่างมีประสิทธิภาพ บริษัทฯ
เน้นให้ความสำคัญต่อหนี้สินระยะสั้นตัวหลักที่มีผลต่อสภาพคล่องคือ ค่าสินไหมทดแทนค้างจ่าย
โดยบริษัทฯ
ได้จัดสรรเงินส่วนหนึ่งไปลงทุนในตราสารการเงินระยะสั้นที่สามารถเปลี่ยนเป็นเงินสดได้ทันที เช่น
เงินฝากในบัญชีออมทรัพย์ของธนาคารพาณิชย์ , การลงทุนในตั๋วสัญญาใช้เงิน ฯลฯ
ทั้งนี้เพื่อเป็นการเตรียมความพร้อมสำหรับการจ่ายชำระหนี้ระยะสั้น
ในส่วนที่ไม่สามารถประมาณการได้ล่วงหน้า